Bűn Baldur Kapujában

## Veszélyek a városon belül

A bűnözés egy erős eleme a városnak. Félelmetes lények vadásznak a macskaköves utcákon és a gonosz istenek imádása továbbra is nő.

### A Céh

A szervezet, melyet egyszerűen csak a Céhnek ismernek, zsebmetszőket, uzsorásokat, csalókat, sírrablókat, betörőket és minden egyéb bűnözőt egyesít. A Céh az Őrség és a Lángoló Ököl háta mögött működik, ügyesen csendben végzik a munkájukat.

Mindegyik körzet valamelyik vezér hatáskörébe tartozik, bűnöző vezetők alá, akik mindent jelentenek a Céhnek. Ezek a vezérek elit bűnözőként gondolnak magukra, gyakran emlékezetes beceneveket és jellegzetesen dekadens ruházatokat vesznek fel. Számos közönséges bűnöző dolgozik minden egyes vezérnek, akik közül a leginkább kompetensek és elszántak magasabb pozíciókba kerülnek.

Néhány vezér szeret az árnyékban maradni, mások viszont nyíltan cselekszenek. Különösen a Külvárosban, ahol a lakosok gyakran ismerik a helyi vezért. Egy vezér akár kaphat kérvényeket is, lakosoktól, akik kölcsönt kérnek vagy segítséget a Céhen kívüli bűnözők (például a tolvaj szomszédjuk) ellen. Egy vezér nyomon követi ezeket a szívességeket és adósságokat, és gyakran be is hajtják azt - kamattal.

A rivalizálás létező dolog a vezérek között és az alájuk eső területek folyamatosan változnak. Amíg ezek a belső nehézségek nem ártanak a Céh ügyeinek vagy nem kelt túl nagy feltűnést a hatóságok szemében, senki sem avatkozik közbe. Pletykák szerint egy Külvárosi vezér, akit a Husáng néven ismernek, az összes szívességet behajtja, azért hogy az Alsó Városba nyomuljon. A fal átlépése nagyobb rizikó mint egy átlagos hatalmi játék, és akiknek ez a kárára lesz, azoknak nagyon nem fog tetszeni. Az ebből származó konfliktus véres következményekkel fog járni.

A Céh irányítja a Külváros központjában a csempészetet és a szerencsejátékot. Néhány erőszakos bűn és tolvajlás előfordul, de főként a külvárosi lakosok túl szegények ahhoz, hogy a Céh érdeklődését felkeltsék. Utazók és látogatók viszont gyakran zsebtolvajlások, rablások és támadások áldozatai lesznek. Tekintve, hogy a Lángoló Ököl nem nagyon fellelhető a falakon kívül, a Céh büntetlenül működött. Az elmúlt években azonban az érintkezés egyéni igazságtevőkkel és bérelt kalandozókkal egyre több lett.

Az Alsó Város a szíve a Céh működésének. A helyieknek elég pénze van ahhoz, hogy a rablások és a védelmi pénz megérje, és a Lángoló Ököl túlságosan szét van szórva a városban ahhoz, hogy minden apró bűnnel foglalkozhassanak. A Céh tevékenységei kiterjednek számos kereskedelmi vállalkozásokra is, úgy mint szerencsejátékházak, állat harcok, versenyek és verekedő bajnokságok. Az emberkereskedők szintén elérnek ezekbe negyedekbe és tiltott kereskedelmükért pénzt fizetnek. Azok, akik a Céh ellen tevékenykednek - általában azzal, hogy a Lángoló Ökölhöz fordul - megtorlást von magára és a szomszédjaira. Ez a legtöbb embert csöndben tartja, vagy ha nem, majd a szomszédaik fogják.

A Felső Városban a Céh rablásokat, zsarolásokat és bizalmi játékokat vezet. Pátriárkák felbérelhetik a Céhet, hogy szerezzenek információt a riválosoktól (vagy adjanak nekik), ezzel a Céh részt vesz a Felső Város politikájában.

Csakis a legrátermettebb bűnözők merészkednek pátriárka házakba betörni, de egy vezér alatt szolgálók gyakran zsebmetszőként vagy csalóként dolgoznak ezekben a körzetekben. Itt az Őrség lelkesen figyeli a Céh működését és célba vesz bárkit, aki a béke megtörésére készül. A vezérek gyakran megegyezhetnek az Őrséggel, kenőpénzt ajánlva, hogy a katonák a másik irányba nézzenek. Minden hónapban a vezér fizet az Őrségnek és egy új biztonsági jelszót ad meg. Céh tagok, akiket elkapna az Őrség, elsuttogják a jelszót és ezáltal megússzák a letartóztatást. Rivális vezérek és független bűnözők akik a Felső Városban dolgoznak sokat fizetnek azért, hogy megtudják ezt a biztonsági jelszót, habár a Céhen belüli információ kiadásáért kemény büntetés jár.

#### A Céh nagykutyái

* Kilencujjú Keene, a Céh jelenlegi vezetője
* Goblin Behnie, a Virgarinci vezér
* Husáng, a Duetti Hitetlenek vezére
* A Whiskey-s Hölgy, egy relytéjes Felső Városi vezér

### A Három Holtak

A pátriárkák és a Céh szervezkedései pletykákkal és suttogással tölti el Baldur Kapuját. Mégis, az egész városon keresztül, egy név sem annyira egyet jelentő a hitvány tettekkel, mint a Három Holtaké. Bane, Bhaal és Myrkul félistenek halandók között járnak, személyesen követőket keresve céljaik eléréséhez. Nem egy alkalommal voltak pletykák arról, hogy ez a három Baldur Kapujának utcáit is taposta.

Aljas pátriárkák imákat adnak Banenek, amikor kényszerítés, megfélemlítés és erőszak útján terveznek hatalmat szerezni. Bandavezérek, gonosz kereskedők és mások, akik félelemre és irányításra építenek, szintén Bane-nek tisztelegnek. Azok, akik fölényt és könyörtelenséget akarnak éleszteni, a fekete kéz jelét használják - Bane szimbólumát.

Myrkulnak a követői azok, akik a holtakat akarják irányítani. Azok, akik kriptákat zsákmányolnak elfeledett tudásért, zord vállalkozók, akik az üzletüket élőholt szolgákkal dobnák fel, sőt, pragmatikus nekromaták, akik a halott nemesekből akarnak információt kihúzni, mind Myrkulnak imádkoznak. A Három Holtak közül, Myrkul ereje a legkisebb. A balduriaknak ritkán kell az öregkori haláltól félnie - a kegyetlen igazság, ha egy ilyesfajta, veszélyes városban élsz. Ennek köszönhetően, alig néhány idős kér áldást a Csontok Urától. Azok akik teszik viszont, általában óvatosak és pénzesek, ami arra enged következtetni, hogy Myrkul követői alacsony számban találhatóak meg, és főként nyomtalanul.

Amióta a Bhaal ivadék, Sarevok megtervezte hogy háborút indít Baldur Kapuja és Amn között Bhaal hatalmának növeléséhez, a Gyilkosság Uráról való tudomás erősen csökkent. Baldur kapuja zord jövőt rejt Bhaal ivadékainak, akár a rossz befolyásnak köszönhetően a városban, vagy csupán azért, mert Sarevok népszerűsége inog.

Ugyanakkor, Bhaal istenítése aggasztóan népszerű Baldur Kapujában. Alig néhányan ismerik be nyíltan, hogy a Gyilkosság Urát szolgálják, de a kimondatlan feltételezés az, hogy mindenki, aki erőszakos halálból előnyöket szerez, annak van valamiféle tisztelete Bhaalnak. Orgyilkosság és emberölés sok helyen előfordul a városban, pátriárkák által pénzet elit gyilkosoktól a Külvárosi fanatikusok mészárlásáig. Ezek a vérszomjas hívők ritkán találhatóak meg nagyobb csoportokban, de megjelölik magukat egy friss vágással a hüvelykujjukon - és a vérüket Bhaal nevében szétfolyatják az utcákon, miközben pedig egy egyszerű és kifinomult jelet mutatnak társaiknak. A Gyilkosság Urának rendszertelen imádásának ellenére, néhányan úgy hiszik, hogy Bhaalnak van egy temploma a város alatt, a csatornákban, vagy a Porsas Dombba vájva. A pletykák szerint a templomban tizenegy piros kristály van, ami minden egyes alkalommal vörösen világít, amikor az isten nevében gyilkosságot követnek el. Vannak, akik pedig úgy gondolják, hogy Bhaal személyesen is látogatja a templomot, jelenlétével hozzájárulva a város gyilkossági rátájának magasságához.

Amíg a Három Holtak kiemelkedő helyet foglalnak el a balduriak félelmei közül, a vallásuk csupán sekély gyökereket verve található meg. A Három Holtak követői többet tesznek a félelemkeltésért mint a vallásért. Ennek köszönhetően, a számuk továbbra is alacsony maradt. A baljós hírnevük felülmúlja a valós befolyásukat, viszont a pletykák gyors terjedésének köszönhetően az istenségek baljóslatú jelei falfirkákként jelenik meg, vagy épp a Lángoló Ököl csap le túlbuzgó fanatikusokra. A nyilvános félelem és törvénnyel való ellenállás ellenére, a Három Holtak kultusza kitart, és sokakat aggaszt, hogy Bane, Bhaal és Myrkul miért tart ekkora hatalmi igényt Baldur Kapujára

### Gyilkosság

A zsarolás és a tolvaljlás jól fizet, de az igazán törekvőknek a gyilkosság az előnyben részesített eszköze. A gyilkosság elhallgattat szemtanúkat, eltűntet ellenfeleket és tisztává teszi az utat a hatalom felé. A bérgyilkosok soha nem lógatnak lábat Baldur Kapujában.

A Külvárosban a gyilkosság a szerves része az életnek. Se az Őrség se a Lángoló Ököl nem vigyáz a helyiekre, így a bűnözők szabadon rohangálnak az egész negyeden keresztül. A gyilkosságot arra használják, hogy fentartsák a rendet a saját szervezetükön belül, és pozíciót nyerjenek. Az úgynevezett "tubák utcák"-on található az összes halott, a gyilkosok által kupacokba rendezve. A legkétségbeesettebb Külvárosiak ezeket az utcákat járják a testeket átkutatva, remélve hogy találnak egy-két kifelejtett rézérmét vagy használható csizmát. Gyakran kiszedik a hullák fogát, levágják a hajat, ami érhet valamit és - a pletykák szerint - a húst is, hogy elűzzék az éhséget. A friss jelentések szerint ghoul mozgolódást véltek felfedezni a tubák utcák körül.

Az Alsó Városban a gyilkosság kevésbé gyakori, de továbbra is fenyegetés. Jó ideje a lakosok tudják, hogy este csoportokban kell járni. Azok akik szeretnének egy kis pénzt keresni, kocsmák mellett várnak arra, hogy felbérelje őket egy részeg kíséret gyanánt. A mulatozók, akik így tesznek, általában biztonságban hazatérnek az éjszaka bármely pontján.

A legtöbb gyilkosságnak az Alsó Városban van oka. A kereskedő, akinek elvágták a torkát és ellopták a pénzét, a férj, akit meggyilkotak, hogy a felesége hozzámehessen a szeretőjéhez, a zsarnokoskodó boltos, akit egy kétségbeesett alkalmazott szúrt le - az emberek értik ezeket a bűntetteket. Ami megrémítő őket viszont, az az érzéketlen gyilkolás. A férfi, akit darabokra téptek a zsebében otthagyott arannyal, a nő, akit olyan kegyetlenséggel mészároltak le, hogy a férje bolondok házába került, a boltos, aki minden előjel nélkül megöli hű írnokát - ezek a bűnök pánikhoz és vad pletykákhoz vezetnek.

Néhányan úgy gondolják, hogy valami van a várossal, ami erőszakot szül a lakosokban. Egy népszerű elmélet az, hogy gonosz kalózok lelkei szállták meg a kikötőket. Egy másik pedig úgy szól, hogy a rég kivégzett sorozatgyilkos, Alhasval Drenz, az Apróderődi Fütyülő száll meg ártatlanokat hogy folytathassa küldetését. De van egy harmadik lehetőség is: a Rejtett Úr Pajzsa gonoszságot szül a város alatt és felerősíti a gyilkos szándékot. Ez a varázstárgy a Vanthampur Villa alatt található és egy haha azt hitted leírom pedig ez potenciális spoiler a Descent into Avernus kampányra úgyhogy felejtsd is el ezt az egészet és inkább a kalóz szellemekben gondolkodj.

Nem tiszta, hogy Bhaal hitének emelkedésének köze van-e a gyilkosságok gyakoriságához, vagy Bhaal istenítéséből fakadnak-e. A Lángoló Ököl úgy gondolja, hogy egy csapat Bhaal kultista lehet a mostani gyilkosságok mögött, amik folyamán az áldozatokat leszúrják és a saját vérükkel koronát festenek a homlokukra. Az Ököl nyomozásai még nem végződtek letartóztatással, de a tisztek úgy gondolják, hogy a gyilkosok közemberek lehetnek, akik elrejtik vérszomjas mivoltukat.

Megjegyzés: a Három Holtakkal kapcsolatos szálnak már vége, így használható, de tekintve, hogy az év nem 1492 DR, hanem 1490 (vagy 1489 vége), így lehet hogy nem stimmel a sztori. A Lángoló Ököl, miután megtudta hogy vannak ezek a gyilkosságok, elküldte három katonáját kivizsgálni a dolgot, akik így jutottak el a Vanthampurokhoz, majd a Rejtett Úr Pajzsához. Tekintve hogy ezzel valószínűleg nem vártak két évet, ezeket a gyilkosságokat, ha beleszőjük egy sztoriba, akkor a Lángoló Ököl nem tud róla. Van egy másik szál, a Vigyorgó Vadkannál, amivel ez a három karakter találkozott, de annak nem jártak annyira utána, így az még szerintem belefér. A pajzs nem valószínű, hogy viszont lenne látva, de nem tudom mennyi kényelmetlen extra infót szőne bele a dologba ha ideraknám, úgyhogy ha lesz vele valami, azt én (Vilkó) csinálom.

A Felső Városban a gyilkosság eredményt hoz. Rablás és egyéb bűnözési lehetőség nincsen nagyon. Az Őrség minden utcát bűnözőktől és csőcseléktől biztonságban tart. A pátriárkákra a többi pátriárka van a legnagyobb veszéllyel.

Megvesztegetés és zsarolás szavazatokat hozhat, ami pedig egyezségeket köthet és szakíthat meg, viszont a gyilkosság permanens változást hoz a Nemesi Parlamentbe. Több elit bérgyilkos is van, akik kifejezetten politikai figurákra mennek. Az Őrség kevés energiát fektet be arra, hogy ezeket a bérgyilkosokat lenyomozza, tudván, hogy a nyilvánosságra hoznak egy ilyen sztorit az leleplezhet egész pátriárka csoportokat. A harag, ami az Őrségre szállna, nem éri meg a gyilkosok letartóztatását.

## Olvass tovább:

* Baldur Kapuja
* Baldur Kapujának történelme
* Baldur Kapuja ma
* Közigazgatás
* Polgárok
* Gazdaság és Kereskedelem
* Vallás
* **Bűnözés és egyéb veszélyek**
* A város térképe